LIETUVOS BANKO VALDYBOS

N U T A R I M A S

DĖL Pagal Informuotiesiems investuotojams skirtų kolektyvinio investavimo subjektų įstatymą veikiančių valdymo įmonių akcijų paketo įsigijimo taisyklių patvirtinimo

2013 m. liepos 19 d. Nr. 03-124

Vilnius

Vadovaudamasi Lietuvos Respublikos Lietuvos banko įstatymo (Žin., 1994, Nr. 99-1957; 2001, Nr. 28-890; 2004, Nr. 54-1830; 2009, Nr. 153-6895; 2011, Nr. 145-6812) 42 straipsnio 3 dalies 1 punktu, Lietuvos Respublikos informuotiesiems investuotojams skirtų kolektyvinio investavimo subjektų įstatymo (Žin., 2013, Nr. 68-3410) 12 straipsnio 4 dalimi, Lietuvos banko valdyba n u t a r i a:

Patvirtinti Pagal Informuotiesiems investuotojams skirtų kolektyvinio investavimo subjektų įstatymą veikiančių valdymo įmonių akcijų paketo įsigijimo taisykles (pridedama).

Valdybos pirmininko pavaduotoja,

pavaduojanti Valdybos pirmininką	Ingrida Šimonytė

PATVIRTINTA

Lietuvos banko valdybos

2013 m. liepos 19 d. nutarimu Nr. 03-124

PAGAL INFORMUOTIESIEMS INVESTUOTOJAMS SKIRTŲ KOLEKTYVINIO INVESTAVIMO SUBJEKTŲ ĮSTATYMĄ VEIKIANČIŲ VALDYMO ĮMONIŲ AKCIJŲ PAKETO ĮSIGIJIMO TAISYKLĖS

I. BENDROSIOS NUOSTATOS

1. Pagal Informuotiesiems investuotojams skirtų kolektyvinio investavimo subjektų įstatymą veikiančių valdymo įmonių akcijų paketo įsigijimo taisyklėse (toliau – Taisyklės) nustatyta pagal Lietuvos Respublikos informuotiesiems investuotojams skirtų kolektyvinio investavimo subjektų įstatymą (toliau – Įstatymas) veikiančių valdymo įmonių akcijų paketo įsigijimo tvarka, priežiūros institucijai reikalaujamų pateikti dokumentų ir duomenų, būtinų įsigyjančio asmens ir valdymo įmonės akcijų paketo įsigijimo vertinimui atlikti, sąrašas.

2. Taisyklėse vartojamos sąvokos atitinka Įstatyme vartojamas sąvokas.

II. DOKUMENTŲ IR DUOMENŲ, BŪTINŲ PATEIKTI KARTU SU PRANEŠIMU APIE SIŪLOMĄ AKCIJŲ PAKETO ĮSIGIJIMĄ, TEIKIMO REIKALAVIMAI

3. Fizinis ar juridinis asmuo arba kartu veikiantys šie asmenys, nusprendę tiesiogiai ar netiesiogiai įsigyti arba tiesiogiai ar netiesiogiai padidinti turimą valdymo įmonės akcijų paketą (toliau – įsigyjantis asmuo), jeigu dėl planuojamo įmonės akcijų paketo padidinimo asmeniui priklausančių balsavimo teisių ar įstatinio kapitalo dalis pasiektų arba peržengtų didėjimo tvarka 20, 30 ar 50 procentų arba įmonė taptų šio juridinio asmens patronuojamąja įmone (toliau – siūlomas įsigijimas), turi gauti priežiūros institucijos sprendimą neprieštarauti siūlomam įsigijimui.

4. Skaičiuojant balsus, kuriuos įsigyjantis asmuo turėtų po siūlomo įsigijimo, vadovaujamasi Lietuvos Respublikos vertybinių popierių įstatymo 24 straipsnyje nustatyta balsų skaičiavimo tvarka.

5. Įsigyjantis asmuo kartu su pranešimu apie siūlomą įsigijimą priežiūros institucijai privalo pateikti dokumentus ir informaciją, kaip nurodyta Taisyklių 1 priede pateiktoje Pranešimo apie siūlomą įsigijimą formoje (toliau – Forma).

6. Priežiūros institucijai teikiamiems dokumentams taikomi Bendrųjų Lietuvos banko prižiūrimų finansų rinkos dalyvių prašymų išduoti leidimus pateikimo, nagrinėjimo ir leidimų išdavimo taisyklių, patvirtintų Lietuvos banko valdybos 2004 m. gegužės 6 d. nutarimu Nr. 58 (Žin., 2004, Nr. 80-2878), reikalavimai.

7. Jei Taisyklių 5 punkte reikalaujama informacija priežiūros institucijai buvo pateikta anksčiau, įsigyjantis asmuo Formoje privalo nurodyti datą, kada šie dokumentai ir duomenys buvo pateikti priežiūros institucijai, ir patvirtinti, kad duomenys nepasikeitę. Pasikeitusius duomenis įsigyjantis asmuo privalo atnaujinti, ir, jei priežiūros institucija reikalauja, pateikti papildomus dokumentus ir informaciją.

8. Įsigyjantis asmuo Formoje privalo patvirtinti, kad pateikti dokumentai ir informacija yra išsamūs, teisingi ir neklaidinantys.

9. Priežiūros institucijos sprendimo neprieštarauti valdymo įmonės akcijų paketo įsigijimui priėmimo procedūra vykdoma ir sprendimas priimamas Įstatymo 12 straipsnyje nustatyta tvarka.

_________________

Pagal Lietuvos Respublikos informuotiesiems

investuotojams skirtų kolektyvinio

investavimo subjektų įstatymą veikiančių

valdymo įmonių akcijų paketo įsigijimo

taisyklių

1 priedas

PRANEŠIMO APIE SIŪLOMĄ ĮSIGIJIMĄ FORMA

Kontaktai

Į ką tiesiogiai priežiūros institucijos darbuotojai turėtų kreiptis dėl šioje formoje pateikiamų duomenų arba kitais su siūlomu įsigijimu susijusiais klausimais?

Įmonės pavadinimas
Vardas (-ai)
Pavardė (-ės)
Pareigos
Adresas
Tel.
Mob. tel.
Faksas
El. paštas

Jei įsigyjančiam asmeniui atstovauja įgaliotas asmuo, prašome pridėti jo įgaliojimus patvirtinantį dokumentą (žr. Formos 4.4.1 p.).

1. Informacija apie siūlomą įsigijimą

1.1. Ar siūlomas įsigijimas jau įvyko?

 Ne (pereikite prie 1.2 klausimo)

 Taip (nurodykite detales toliau)

- Siūlomo įsigijimo data:

- Paaiškinkite, kodėl prieš įgyvendinant siūlomą įsigijimą nebuvo gautas priežiūros institucijos sprendimas neprieštarauti šiam įsigijimui

1.2. Prašome nurodyti siūlomo įsigijimo tikslą

1.3. Ar turite informacijos apie kitų asmenų ketinimus įsigyti valdymo įmonės akcijų paketą?

 Ne (pereikite prie 1.4 klausimo)

 Taip (nurodykite detales toliau)

Kokie tai asmenys ir iš kur sužinojote šią informaciją?

1.4. Ar valdymo įmonė informuota, kad Jūs ketinate įsigyti jos akcijų paketą?

 Ne

 Taip

1.5. Ar informacija apie ketinimą įsigyti valdymo įmonės akcijų paketą yra rinkai neskelbtina ir (arba) konfidenciali informacija?

 Ne (pereikite prie 1.6 klausimo)

 Taip (pateikite detales toliau)

Pagrįskite, kodėl informacija rinkai yra neskelbtina ir (arba) konfidenciali

1.6. Ar Jūs turite valdymo įmonės akcijų iki šio siūlomo įsigijimo?

 Ne (pereikite prie 1.7 klausimo)

 Taip (nurodykite detales toliau)

Valdymo įmonės akcijų, kurių įsigyjantis asmuo turi iki siūlomo įsigijimo įgyvendinimo:
skaičius	rūšis	įstatinio kapitalo dalis	balsavimo teisių dalis

vnt.	proc.	Lt	vnt.	proc.

1.7. Ar įgyvendindami siūlomą įsigijimą Jūs veikiate kartu su kitais asmenimis?

 Ne (pereikite prie 1.9 klausimo)

 Taip (nurodykite detales toliau)

Fizinio asmens vardas, pavardė, juridinio asmens pavadinimas, įmonės (asmens) kodas, būstinės (nuolatinės gyvenamosios vietos) adresas	Asmens dalyvavimo siūlomo įsigijimo procese aprašymas (veiksmai dalyvaujant siūlomo įsigijimo finansavime, dalyvavimo finansiniuose susitarimuose priemonės, numatomi organizaciniai pokyčiai ir kt.)

1.8. Prašome nurodyti toliau pateiktus duomenis apie valdymo įmonės akcijas, kurias ketinate įsigyti:

Valdymo įmonės akcijos, kurias įsigyjantis asmuo įgis po siūlomo įsigijimo įgyvendinimo:
skaičius	rūšis	įstatinio kapitalo dalis	balsavimo teisių dalis

vnt.	proc.	Lt	vnt.	proc.
Valdymo įmonės akcijos, kurias po siūlomo įsigijimo įgyvendinimo turės kartu veikiantys asmenys:

1.9. Ar esate sudarę su siūlomu įsigijimu, įsigijimo valdymu ir (arba) finansavimu susijusių sutarčių ir (arba) susitarimų su kitais valdymo įmonės akcininkais arba (ir) potencialiais akcininkais?

 Ne (pereikite prie 1.10 klausimo)

 Taip (nurodykite detales toliau)

Kiti akcininkai, su kuriais sudarytos sutartys ir (arba) susitarimai	Sutarčių ir (arba) susitarimų pobūdis ir trumpas jų esminių aspektų aprašymas

1.10. Kiek laiko ketinate laikyti įsigytą valdymo įmonės akcijų paketą?

1.11. Ar planuojate didinti / mažinti valdymo įmonės akcijų paketą artimiausiu metu?

1.12. Ar po siūlomo įsigijimo ketinate keisti valdymo įmonės vadovus (administracijos vadovą, valdybos ir stebėtojų tarybos narius)?

 Ne (pereikite prie 1.13 klausimo)

 Taip (nurodykite detales 1.12.1 langelyje)

 kita (nurodykite detales 1.12.2 langelyje)

1.12.1. Nurodykite asmenų, kurie po siūlomo įsigijimo bus skiriami arba renkami valdymo įmonės vadovais, vardus, pavardes, gimimo datą, pridėkite nepriekaištingą jų reputaciją, reikiamą kvalifikaciją ir (arba) darbo patirtį patvirtinančius dokumentus (žr. šios formos 4.4.2 p.)

1.12.2. Paaiškinkite

Papildoma informacija apie siūlomą įsigijimą, atsižvelgus į ketinamo įsigyti akcijų paketo dydį

1.13. Kokio dydžio valdymo įmonės akcijų paketas Jums priklausys po siūlomo įsigijimo įgyvendinimo?

 priklausys mažiau nei 20 proc. valdymo įmonės akcijų (šioje formos dalyje atsakykite į 1.15 ir 1.16 klausimus).

 nekontroliuosite valdymo įmonės, bet Jums priklausys nuo 20 iki 50 procentų valdymo įmonės akcijų (šioje formos dalyje pildykite 1.15–1.18 klausimus).

 kontroliuosite valdymo įmonę (prašome pridėti valdymo įmonės veiklos planą, parengtą atsižvelgus į visus 1.14 punkte nurodytus kriterijus, šios dalies 1.15–1.18 klausimų Jums pildyti nereikia).

1.14. Veiklos plano, kai akcijų paketą įsigijęs asmuo gali kontroliuoti valdymo įmonę, kriterijai:

1.14.1. strateginės plėtros planas, kuriame išdėstyti pagrindiniai siūlomo įsigijimo tikslai, numatyti jų įgyvendinimo terminai ir būdai;

1.14.2. pagrindiniai bendro veikimo ypatumai įvykdžius siūlomą įsigijimą, atskleisti, kaip bus užtikrinamas valdymo įmonės veiklos tęstinumas, galimybė keisti valdymo įmonės veiklos mastą, teikiamų paslaugų spektrą bei perskirstyti valdymo įmonės turtą ir išteklius;

1.14.3. jei įsigyjantis asmuo yra įmonių grupei priklausanti įmonė, nurodoma, kaip valdymo įmonės bus integruojamos į įmonių grupės, kuriai priklauso įsigyjanti įmonė, struktūrą, įskaitant pagrindinių sąsajų ir laukiamos sąveikos su kitomis įmonių grupės įmonėmis aprašymą bei grupės narių santykius reglamentuojančią strategiją;

1.14.4. prognozuojama valdymo įmonės finansinė padėtis (pateikti ne mažiau kaip 3 finansinių metų finansines prognozes), informacija apie riziką ribojančius normatyvus (kapitalo pakankamumo, likvidumo ir kt., jei taikoma);

1.14.5. siūlomo įsigijimo poveikis valdymo įmonės valdymui ir įmonės organizacinei struktūrai, įskaitant stebėtojų tarybos ir valdybos sudarymą, administracijos vadovo skyrimą; administracinėms ir apskaitos procedūroms bei vidaus kontrolei, nurodyti pagrindinius apskaitos, audito, vidaus kontrolės ir vidaus audito sistemų ir procedūrų pokyčius, už vidaus kontrolę ir vidaus auditą skiriamus ir (arba) keičiamus atsakingus asmenis;

1.14.6. informacija apie planuojamus esminius veikiančių valdymo įmonės IT sistemų pokyčius;

1.14.7. informacija apie planuojamus esminius valdymo įmonės sudarytų susitarimų dėl paslaugų teikimo pokyčius ir apie planus pavesti dalį valdymo įmonės funkcijų atlikti kitam asmeniui (atitinkamų veiklos sričių aprašymas, paslaugų teikėjų pasirinkimo principai ir kt.).

Komentarai

1.15. Prašome nurodyti informaciją apie savo planus dėl valdymo įmonės, įskaitant informaciją, ar ketinate veikti kaip aktyvus smulkusis akcininkas, ir pateikite atitinkamų planų pasirinkimo pagrindimą

1.16. Prašome nurodyti, ar esate pasirengęs ir ar turėtumėte galimybę nuosavomis lėšomis finansuoti valdymo įmonės veiklos plėtrą arba, valdymo įmonei susidūrus su tam tikrais sunkumais, nuosavomis lėšomis prisidėti prie šių problemų sprendimo

1.17. Prašome nurodyti, ar ketinate daryti įtaką valdymo įmonės finansinei padėčiai, įskaitant įtaką, susijusią su dividendų formavimu, strateginei plėtrai ir išteklių paskirstymui

1.18. Prašome aprašyti savo ketinimus ir lūkesčius, susijusius su valdymo įmone, vidutiniu (3–5 m.) laikotarpiu, įskaitant informaciją apie visus valdymo įmonės veiklos ir plėtros plano elementus, nurodytus šios formos 1.14 punkte

2. Informacija apie įsigyjantį asmenį

2.1. Prašome nurodyti šiuos duomenis apie įsigyjantį asmenį

Juridinio asmens pavadinimas (fizinio asmens vardas, pavardė)
Teisinė forma
Būstinės (nuolatinės gyvenamosios vietos) adresas
Juridinio asmens nuolatinio valdymo organo buvimo vieta
Šalis, kurioje juridinis asmuo įsteigtas
Įmonės (asmens) kodas
Tel.
El. paštas
Licencijos / leidimo Nr.

Jei įsigyjantis asmuo yra fizinis asmuo, šioje formos dalyje atsakykite į 2.4, 2.6–2.10, 2.13 klausimus.

2.2. Prašome aprašyti įsigyjančio (juridinio) asmens vykdomą veiklą

2.3. Prašome pateikti įsigyjančio (juridinio) asmens vienasmenio ir kolegialaus valdymo organų narių sąrašą

Valdymo organų narių sąrašas Fizinio asmens vardas, pavardė / juridinio asmens pavadinimas	Gimimo data	Pareigos

Jei įsigyjančio (juridinio) asmens valdymo organų nariai yra juridiniai asmenys, prašome nurodyti šio juridinio asmens vadovus fizinius asmenis.

2.4. Ar galite patvirtinti, kad įsigyjantis (juridinis arba fizinis) asmuo, juridiniam asmeniui vadovaujantys ir jį kontroliuojantys asmenys bei šio juridinio asmens kontroliuojamos įmonės yra nepriekaištingos reputacijos?

 Ne (nurodykite detales 2.4.1 langelyje)

 Taip (pasirašykite 2.4.2 langelyje ir pereikite prie 2.5 klausimo)

2.4.1. Paaiškinkite

2.4.2. Šiuos įsigyjančio (juridinio) asmens patvirtinimus turi pateikti įsigyjančio asmens administracijos vadovas ir valdybos pirmininkas

Vardas ir pavardė
Pareigos
Parašas
Data

Vardas ir pavardė
Pareigos
Parašas
Data

2.5. Ar įsigyjantis (juridinis) asmuo yra prižiūrimas finansų sektoriaus priežiūros institucijų?

 Ne (pereikite prie 2.6 klausimo)

 Taip (nurodykite detales toliau)

Nurodykite priežiūros institucijos pavadinimą ir kontaktinius duomenis

2.6. Prašome nurodyti tikslius duomenis (nurodyti atitinkamas datas, sprendimus priėmusias institucijas ir glaustai aprašyti susijusias aplinkybes) apie tai, ar:

2.6.1. įsigyjantis asmuo arba jo kontroliuojama (kontroliuota) įmonė yra (buvo) įtariamas, kaltinamas arba nuteistas už Lietuvos Respublikos baudžiamajame kodekse nustatytą baudžiamąjį nusižengimą ar nusikaltimą arba už nusikalstamas veikas pagal užsienio valstybių baudžiamuosius įstatymus?

 Ne (pereikite prie 2.6.2 klausimo)

 Taip (nurodykite detales toliau)

2.6.2. dėl įsigyjančio asmens arba jo kontroliuojamos (kontroliuotos) įmonės galimai padarytų Lietuvos Respublikos ar užsienio valstybių įstatymų arba kitų teisės aktų, reglamentuojančių finansines arba draudimo paslaugas teikiančių asmenų veiklą, pažeidimų yra (buvo) atliekami tyrimai ir ar už šiuos pažeidimus buvo taikytos sankcijos (poveikio priemonės)?

 Ne (pereikite prie 2.6.3 klausimo)

 Taip (nurodykite detales toliau)

2.6.3. dėl įsigyjančio asmens arba jo kontroliuojamos (kontroliuotos) įmonės galimai padarytų Lietuvos Respublikos ar užsienio valstybių įstatymų arba kitų teisės aktų, nepaminėtų ankstesniame punkte, pažeidimų yra (buvo) atliekami tyrimai ir ar už šiuos pažeidimus buvo taikytos sankcijos (poveikio priemonės)?

 Ne (pereikite prie 2.6.4 klausimo)

 Taip (nurodykite detales toliau)

2.6.4. įsigyjančiam asmeniui arba jo kontroliuojamai (kontroliuotai) įmonei, turinčiai kitos finansų įstaigos arba draudimo įmonės įstatinio kapitalo ir (arba) balsavimo teisių dalį, yra (buvo) sustabdyta teisė naudotis balsavimo teise finansų įstaigos arba draudimo įmonės dalyvių susirinkime arba buvo pritaikytos kitos panašios sankcijos?

 Ne (pereikite prie 2.6.5 klausimo)

 Taip (nurodykite detales toliau)

2.6.5. įsigyjančiam asmeniui arba jo kontroliuojamai (kontroliuotai) įmonei yra (buvo) iškeltos bankroto, restruktūrizavimo bylos, ne teismo tvarka vykdomas bankroto procesas, vykdomos likvidavimo procedūros, pradėtas tyrimas pagal Lietuvos Respublikos civilinio kodekso 2.124 straipsnį arba pradėtos panašios procedūros pagal užsienio valstybių teisės aktus?

 Ne (pereikite prie 2.6.6 klausimo)

 Taip (nurodykite detales toliau)

2.6.6. įsigyjančiam asmeniui arba jo kontroliuojamai (kontroliuotai) įmonei kada nors buvo atsisakyta išduoti licenciją (leidimą) ar kitaip nesuteikta teisė verstis tam tikra veikla arba ta teisė buvo atimta panaikinant ar sustabdant licencijos (leidimo) galiojimą arba kitu būdu?

 Ne (pereikite prie 2.6.7 klausimo)

 Taip (nurodykite detales toliau)

2.6.7. įsigyjantis asmuo arba jo kontroliuojama (kontroliuota) įmonė buvo įsigijusi įmonės įstatinio kapitalo ir (arba) balsavimo teisių dalį, ją padidino, perleido arba sumažino iš anksto nepranešusi atitinkamai priežiūros institucijai, kai tai buvo reikalinga?

 Ne (pereikite prie 2.6.8 klausimo)

 Taip (nurodykite detales toliau)

2.6.8. ar asmens reputacija jau buvo vertinta finansų sektoriaus priežiūros institucijos?

 Ne (pereikite prie 2.6.9 klausimo)

 Taip (nurodykite detales toliau)

Nurodykite vertinimą atlikusią instituciją, pateikite vertinimo rezultatus ir pridėkite tai pagrindžiantį dokumentą (žr. šios formos 4.4.4 punktą)

2.6.9. ar asmens reputacija jau buvo vertinta kitos ne finansų sektoriaus priežiūros institucijos?

 Ne (pereikite prie 2.7 kausimo)

 Taip (nurodykite detales toliau)

Nurodykite vertinimą atlikusią instituciją, pateikite vertinimo rezultatus ir pridėkite tai pagrindžiantį dokumentą (žr. šios formos 4.4.5 punktą)

2.6.10. Prašome nurodyti informaciją apie vykstančius teismo ir (arba) trečiųjų teismo (arbitražo) procesus, darančius arba galinčius daryti esminę įtaką įsigyjančio asmens reputacijai, veiklai ir finansinei padėčiai

2.7. Prašome nurodyti duomenis apie įsigyjančio asmens turimus kitų įmonių akcijų paketus

Įmonės pavadinimas, kodas, nuolatinės būstinės adresas	Turima įstatinio kapitalo dalis, proc.	Turima balsavimo teisių dalis, proc.

2.8. Prašome aprašyti įsigyjančio asmens finansinius ir nefinansinius interesus arba santykius

• su dabartiniais valdymo įmonės akcininkais (įskaitant asmenis, kuriems perleista balsavimo teisė valdymo įmonės visuotiniame akcininkų susirinkime ir kurie naudojasi balsavimo teise savo nuožiūra);

• su valdymo įmonės vadovais (administracijos vadovu, valdybos ir stebėtojų tarybos nariais);

• su pačia valdymo įmone arba įmonių grupe, kuriai priklauso valdymo įmonė.

2.9. Prašome aprašyti visus kitus santykius, kurie gali sukelti įsigyjančio asmens ir valdymo įmonės interesų konfliktą, ir nurodyti galimus interesų konfliktų sprendimo variantus

2.10. Prašome aprašyti visus kitus santykius, galinčius sukelti įsigyjančio asmens ir kitų rinkos dalyvių interesų konfliktą, ir nurodyti galimus interesų konfliktų sprendimo variantus

2.11. Prašome nurodyti duomenis apie įsigyjančio (juridinio) asmens akcininkų struktūrą – išvardyti visus akcininkus, galinčius daryti lemiamą įtaką įsigyjančiam asmeniui, nurodyti jų tapatybę ir turimą įstatinio kapitalo ir (arba) balsavimo teisių dalį procentais bei informaciją apie visus kitus akcininkų susitarimus

Įmonės pavadinimas, kodas, nuolatinės būstinės adresas / fizinio asmens vardas, pavardė	Turima įstatinio kapitalo dalis, proc.	Turima balsavimo teisių dalis, proc.

Nurodykite informaciją apie akcininkų susitarimus

Taip pat prašome pridėti aiškią akcininkų struktūros schemą (žr. šios formos 4.4.6 punktą).

2.12. Jei įsigyjantis (juridinis) asmuo priklauso įmonių grupei (yra patronuojamoji arba patronuojančioji įmonė), prašome išsamiai aprašyti įmonių grupės organizacinę ir valdymo struktūrą, pateikti informaciją apie dabartinių akcininkų turimas įstatinio kapitalo ir (arba) balsavimo teisių dalis procentais ir informaciją apie įmonių grupės vykdomą veiklą

Taip pat prašome pridėti aiškią įmonių grupės struktūros schemą (žr. šios formos 4.4.7 punktą).

2.13. Ar įsigyjančio asmens finansinė padėtis yra gera ir stabili?

 Ne

 Taip

Paaiškinkite

Jei įsigyjantis asmuo yra juridinis asmuo, pridėkite paskutinių 3 finansinių metų finansines ataskaitas su nepriklausomų auditorių išvadomis (jei asmuo šią pareigą turi) arba nurodykite, kur tokia informacija yra skelbiama viešai lietuvių kalba (žr. šios formos 4.8 punktą).

2.14. Ar įsigyjantis (juridinis) asmuo laikosi nustatytų mokumo, kapitalo pakankamumo ir kitų riziką ribojančių reikalavimų (jei taikoma)?

Paaiškinkite

2.15. Prašome nurodyti informaciją apie įsigyjančiam (juridiniam) asmeniui ir įmonių grupei, kuriai priklauso įsigyjantis asmuo, suteiktą kredito reitingą

3. Informacija apie siūlomo įsigijimo finansavimą

3.1. Ar siūlomam įsigijimui finansuoti bus naudojamos nuosavos įsigyjančio asmens lėšos?

 Ne (pereikite prie 3.2 klausimo)

 Taip (pateikite detales toliau)

Prašome paaiškinti, iš kokių privačių finansinių išteklių bus finansuojamas siūlomas įsigijimas, kartu nurodyti lėšų kilmę ir pateikti tai patvirtinančius dokumentus (žr. šios formos 4.4.9 punktą)

3.2. Ar siūlomam įsigijimui skirtoms lėšoms kaupti bus naudojamasi finansų ir kapitalo rinkomis?

 Ne (pereikite prie 3.3 klausimo)

 Taip (pateikite detales toliau)

3.3. Ar siūlomam įsigijimui finansuoti bus naudojamos iš kredito įstaigų, kitų valdymo įmonės akcininkų arba kitų asmenų pasiskolintos lėšos?

 Ne (pereikite prie 3.4 klausimo)

 Taip (pateikite detales toliau)

Pateikite duomenis apie asmenis, iš kurių numatoma skolintis, lėšų skolinimosi būdus, skolinimosi terminus, skolos užtikrinimo priemones ir pan.

3.4. Ar siūlomam įsigijimui finansuoti artimiausiu metu bus parduodamas įsigyjančio asmens arba valdymo įmonės turtas?

 Ne (pereikite prie 3.5 klausimo)

 Taip (pateikite detales toliau)

Nurodykite, koks turtas bus parduodamas, pardavimo sąlygas, kainos nustatymo būdus ir kitas svarbias detales

3.5. Prašome nurodyti duomenis apie siūlomam įsigijimui finansuoti naudojamų lėšų kaupimo būdus ir jų pervedimo schemą

3.6. Prašome nurodyti siūlomo įsigijimo kainą (preliminarią) arba kainos ribas

4. Prie formos pridedami dokumentai

Prašome prie šios formos pridėti lentelėje nurodytus dokumentus. Jei kurio nors dokumento nepateikiate, paaiškinkite kodėl

Dokumentas	Susijęs formos punktas	Pažymėti, ar pridedama	Jei nepridedama, paaiškinti kodėl
4.1.	Dokumentas, patvirtinantis įgaliotinio įgaliojimus	Kontaktai	
4.2.	Dokumentai, patvirtinantys asmenų, kurie po siūlomo įsigijimo bus skiriami arba renkami valdymo įmonės vadovais, nepriekaištingą reputaciją, reikiamą kvalifikaciją ir (arba) darbo patirtį	1.12 klausimas	
4.3.	Veiklos planas, pasirašytas įsigyjančio asmens (administracijos vadovo ir valdybos pirmininko)	1.14 klausimas 1.18 klausimas (gali būti pateikiamas glaustesnis aprašymas nei tuo atveju, kai įgyjama kontrolė)	
4.4.	Reputacijos vertinimo dokumentas	2.6.8 klausimas	
4.5.	Reputacijos vertinimo dokumentas	2.6.9 klausimas	
4.6.	Įsigyjančio (juridinio) asmens akcininkų struktūros schema	2.11 klausimas	
4.7.	Įmonių grupės, kuriai priklauso įsigyjantis (juridinis) asmuo, struktūros schema	2.12 klausimas	
4.8.	Įsigyjančio (juridinio) asmens 3 paskutinių finansinių metų finansinės ataskaitos su nepriklausomų auditorių išvadomis (jei asmuo šią pareigą turi) arba nurodykite, kur ši informacija yra skelbiama viešai	2.13 klausimas	
4.9.	Lėšų kilmę patvirtinantys dokumentai	3.1 klausimas	

Prašome pateikti kitą, Jūsų nuomone, svarbią su siūlomu įsigijimu susijusią informaciją, kuri nebuvo pateikta šioje formoje

5. Įsigyjančio asmens patvirtinimai ir sutikimai

Šiuos įsigyjančio asmens patvirtinimus ir sutikimus turi pasirašyti įsigyjantis fizinis asmuo arba įsigyjančio juridinio asmens administracijos vadovas ir valdybos pirmininkas.

Aš (mes), toliau pasirašęs (-ę), patvirtinu (-ame), kad:

• šioje formoje ir prie jos pridedamuose prieduose pateikta visa reikalaujama informacija, o pateikti duomenys yra išsamūs, teisingi ir neklaidinantys. Esu (-ame) pasirengęs (-ę) pateikti visus kitus pareikalautus dokumentus, duomenis, informaciją ir paaiškinimus, reikalingus priežiūros institucijai šiam siūlomam įsigijimui įvertinti.

Aš (mes), toliau pasirašęs (-ę), suprantu (-ame), kad:

• Priežiūros institucija Lietuvos Respublikos įstatymų nustatyta tvarka gali tikrinti šioje formoje bei kitus pateiktus duomenis ir informaciją ir tam neprieštarauju (-ame), taip pat sutinku (-ame), kad Lietuvos bankas rinktų visą reikalingą informaciją apie su siūlomu įsigijimu susijusius asmenis.

Aš (mes), toliau pasirašęs (-ę), žinau (-ome) ir sutinku (-ame), kad:

• Priežiūros institucija su šiuo pranešimu jai pateiktiems duomenims ir informacijai tikriniti gali pasitelkti atitinkamas Lietuvos Respublikos ir užsienio valstybių institucijas, kurioms įstatymų nustatyta tvarka gali būti atskleista Priežiūros institucijai su šiuo pranešimu pateikta informacija ir duomenys.

Vardas ir pavardė
Pareigos
Parašas
Data

Vardas ir pavardė
Pareigos
Parašas
Data

Formos užpildymo data:

_________________